અક્ષરે વિચાર્યું, “ અહા, કેવી સરસ જીંદગી છે, ખુલ્લી હવામાં કામ કરવાનું. પોતાના ખેતરમાં જ ઉગતા ફ્રેશ શાકભાજી ખાવાના. નાં રોજ માર્કેટ જાણવાની ઝંઝટ કે નાં ઈન્ટરનેટ પર અપડેટેડ રહેવાની માથાકૂટ, નાં ક્લાઈન્ટનું ટેન્શન કે નાં બ્રાન્ડનું ટેન્શન. નાં કોઈ પર્સનાલીટી ડેવલોપમેન્ટની ચિંતા કે નાં કોઈ સ્ટેટ્સ જાળવવાનું દબાણ. બસ પોતાનામાં જ મસ્ત રહેવાનું”. ત્યાં જ મોબાઈલ પર ક્લાઈન્ટનો નંબર બ્લીંક થવા લાગ્યો, ફોન ઉપાડી અક્ષર પોતાના ધંધામાં પાછો વ્યસ્ત થઇ ગયો.